CELEX: 62009TN0439
Language: fi
Date: 2009-10-23 00:00:00
Title: Asia T-439/09: Kanne 23.10.2009 — Purvis v. parlamentti

16.1.2010   
            
            
               FI
            
            
               Euroopan unionin virallinen lehti
            
            
               C 11/32
            
         Kanne 23.10.2009 — Purvis v. parlamentti
   (Asia T-439/09)
   2010/C 11/61
   Oikeudenkäyntikieli: ranska
   
      Asianosaiset
   
   
      Kantaja: John Robert Purvis (Saint-Andrews, Yhdistynyt kuningaskunta) (edustajat: asianajajat S. Orlandi, A. Coolen, J.-N. Louis ja É. Marchal)
   
      Vastaaja: Euroopan parlamentti
   
      Vaatimukset
   
   
               —
            
            
               Parlamentin puhemiehistön 9.3. ja 1.4.2009 tekemät päätökset on julistettava lainvastaisiksi, koska niillä muutetaan lisäeläkejärjestelmää ja poistetaan tähän valinnaiseen eläkejärjestelmään vapaaehtoisesti liittyneiden parlamentin jäsenten tai entisten jäsenten lisäeläkkeiden erikoiset maksutavat
            
         
               —
            
            
               7.8.2009 tehty parlamentin päätös, jolla kantajalta evättiin eläke 25 prosentin pääomitettuun määrään asti, on kumottava
            
         
               —
            
            
               parlamentti on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteen kohteena on 7.8.2009 tehty parlamentin päätös, joka tehtiin Euroopan parlamentin jäsenten kuluja ja korvauksia koskevan sääntelyn liitteessä VIII olevaa (vapaaehtoista) lisäeläkejärjestelmää koskevan sääntelyn, sellaisena kuin se on muutettuna 9.3.2009 tehdyllä parlamentin päätöksellä, nojalla, ja jolla hylättiin kantajan vaatimus saada lisäeläke osin pääomitettuna (25 %) ja osin eläkkeenä elokuusta 2009 lähtien.
   Kantaja vetoaa kanteensa tueksi aineellisesti seuraaviin perusteisiin:
   
               —
            
            
               kantajan saavutettuja oikeuksia ja luottamuksensuojan periaatetta on loukattu
            
         
               —
            
            
               yhdenvertaisen kohtelun periaatetta ja suhteellisuusperiaatetta on loukattu
            
         
               —
            
            
               Euroopan parlamentin jäsenten kuluja ja korvauksia koskevan sääntelyn 29 artiklaa, jossa säädetään, että kvestorit ja pääsihteeri valvovat tämän sääntelyn tulkintaa ja sen tarkkaa soveltamista, on rikottu
            
         
               —
            
            
               sopimuksia täytäntöön pantaessa on loukattu vilpittömän mielen periaatetta ja periaatetta, jonka mukaan puhtaasti dispositiiviset lausekkeet ovat mitättömiä.